CELEX: C2004/284/04
Language: sk
Date: 2004-11-20 00:00:00
Title: Rozsudok Súdneho dvora (druhá komora) z 23. septembra 2004 vo veci C-414/02 (návrh na začatie konania o prejudiciálnej otázke podaný Verwaltungsgerichtshof): Spedition Ulustrans, Uluslararasi Nakliyat ve. Tic. A. S. Istanbul proti Finanzlandesdirektion fur Oberösterreich (Colný kódex spoločenstva — Článok 202 — Vznik colného dlhu — Nezákonný dovoz na colné územie spoločenstva — Definícia dlžníka takéhoto dlhu — Rozšírenie zodpovednosti za úhradu dlhu zamestnanca, ktorý porušil povinnosti stanovené colnými predpismi, na zamestnávateľa)

20.11.2004   
            
            
               SK
            
            
               Úradný vestník Európskej únie
            
            
               C 284/2
            
         
      ROZSUDOK SÚDNEHO DVORA
   
   (druhá komora)
   z 23. septembra 2004
   vo veci C-414/02 (návrh na začatie konania o prejudiciálnej otázke podaný Verwaltungsgerichtshof): Spedition Ulustrans, Uluslararasi Nakliyat ve. Tic. A. S. Istanbul proti Finanzlandesdirektion fur Oberösterreich (1)
   
   (Colný kódex spoločenstva - Článok 202 - Vznik colného dlhu - Nezákonný dovoz na colné územie spoločenstva - Definícia dlžníka takéhoto dlhu - Rozšírenie zodpovednosti za úhradu dlhu zamestnanca, ktorý porušil povinnosti stanovené colnými predpismi, na zamestnávateľa)
   (2004/C 284/04)
   Jazyk konania: nemčina
   Vo veci C-414/02, predmetom ktorej je návrh podaný 19. novembra 2002 Súdnemu dvoru podľa článku 234 ES Verwaltungsgerichtshof (Rakúsko) rozhodnutím zo 6. novembra 2002, na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Spedition Ulustrans, Uluslararasi Nakliyat ve. Tic. A. S. Istanbul a Finanzlandesdirektion für Oberösterreich, Súdny dvor (druhá komora), v zložení: predseda C. W. A. Timmermans, sudcovia C. Gulmann, J.-P. Puissochet (spravodajca) a R. Schintgen a F. Macken, generálny advokát A. Tizzano, tajomník: R. Grass, vyhlásil dňa 23. septembra 2004 rozsudok, ktorého výrok znie:
   Článok 202 odsek 3 nariadenia Rady (EHS) č. 2913/92 z 12. októbra 1992, ktorým sa ustanovuje colný kódex spoločenstva, je potrebné vykladať v tom zmysle, že s ním nie je v rozpore taká vnútroštátna právna úprava, akou je článok 79 odsek 2 Zollrechts-Durführungsgesetz (vykonávací zákon z oblasti colného práva), ktorý v prípade nezákonného dovozu tovaru podliehajúceho dovoznému clu na colné územie spoločenstva stanovuje, že zamestnávateľ je spoludlžníkom colného dlhu zamestnanca, ktorý vykonal takýto dovoz pri výkone úloh, ktoré mu zamestnávateľ zveril, za podmienky, že táto úprava stanovuje, že to platí len v tom prípade, keď sa zamestnávateľ zúčastnil na dovoze tovaru, pričom si bol alebo si mal byť vedomý, že takýto dovoz je nezákonný.
   
      (1)  Ú. v. ES C 19 z 25.1.2003